வெளியிணைப்பு விநோதரசமஞ்சரி மின்வருடப்பட்ட நூல் பகுப்பு:நாட்டுடைமை நூல்கள் பகுப்பு:அகரமுதலான வரிசையில் படைப்புகள் [இஃது “ஆஸ்திக நாஸ்திக” சம்வாதமாகச் செய்யப்பட்டது] ஆத்திகன்  “அகர முதல வெழுத்தெல்லா மாதி பகவன் முதற்றே யுலகு.” என்னும் குறள்வெண்பாவினால் ‘எழுத்துக்களெல்லாம் அகரமாகிய முதலையுடையன. அதுபோல, உலகு ஆதிபகவனாகிய முதலையுடைத்து’ என்னும் கருத்தைத் தெய்வப் புலமைத் திருவள்ளுவ நாயனார் வெளியிட்டருளியபடி, இம்மலை நெருப்புடைத்து புகையினால் என்பது போலவும், குட முதலிய காரியம் உண்டாவதற்குக் குயவனாகிய நிமித்த காரணன் ஒருவன் உண்டாயிருத்தல் போலவும், இந்தப் பிரபஞ்சம் சிருஷ்டி, திதி, சங்காரம் என்கிற முத்தொழில் படுதலால், அக்காரியம் உண்டாவதற்கு நிமித்தகாரணன் ஆகிய ஈசுவரன் ஒருவன் உண்டு என்றும், மண்போல மாயையாகிய முதற்காரணம் உண்டென்றும், தண்ட சக்கரம் போல நல்வினை தீவினைகளாகிய துணைக்காரணம் உண்டு என்றும், ஆன்மாக்கள் பந்த மோட்சத்தை அடையும்படி, இவ்வாறு காரியப் படும் என்றும், அனுமானப் பிரமாணத்தாற் கொள்ளவேண்டும்.